
Narva Linnavolikogu 26.03.2015. a määruse nr 6 
„Pedagoogide töötasustamise kord“ muutmine
Määrus kehtestatakse kohaliku omavalitsuse korralduse seaduse § 6 lõike 2 alusel
§ 1. Määruse muutmine
Narva Linnavolikogu 26.03.2015. a määruses nr 6 „Pedagoogide töötasustamise kord“ tehakse järgmised muudatused:
(1) Määruse § 4 lõige 4 muudetakse ja sõnastatakse järgmises redaktsioonis:
„(4) Koolieelse lasteasutuse õpetajale (sh eesti keele õpetajale, muusika-, liikumis- või ujumisõpetajale) ja tugispetsialistile (logopeedile, eripedagoogile, defektoloogile ja lasteaiapsühholoogile) kehtestatakse kuutöötasu alammäär 978 eurot.“
§ 2. Rakendussätted
Määrus jõustub 01.01.2018. a.





Aleksandr Jefimov
Linnavolikogu esimees

Õ I E N D

Määrus kehtestatakse kohaliku omavalitsuse korralduse seaduse § 6 lõike 2 alusel
Määruse eelnõu kohaselt suurendatakse Narva lasteaiaõpetajate ja tugispetsialistide (edaspidi õpetajad) töötasu määrad kuni 978,00 eurot kuus. Muudatuse põhjuseks on Vabariigi Valitsuse        06. veebruari 2015. a määruse nr 16 “Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord” muudatus, millega on määrust täiendatud koolieelsete lasteasutuste õpetajate tööjõukulude toetuse meetmega. Määruse § 1² lg 3 p 2 kohaselt antakse kohaliku omavalitsuse üksusele toetust juhul, kui lasteõpetaja töötasu alammäär on 2018. aasta 1. jaanuarist vähemalt 85% üldhariduskooli õpetaja töötasu alammäärast toetuse saamise aastal. Toetuse eesmärk on motiveerida kohaliku omavalitsuse üksusi lasteaiaõpetajate töötasu alammäära tõstmisel. Toetuse aluseks on määruses selleks aastaks sätestatud lasteaiaõpetaja töötasu alammäära ja kohaliku omavalitsuse  2017. aasta 1. aprilli seisuga kehtinud munitsipaallasteaia õpetaja töötasu alammäära vahe, mis korrutatakse munitsipaallasteaedade lasteaiaõpetajate ametikohtade arvuga toetuse andmise aasta eelneva aasta 10. novembri seisuga. Lasteaiaõpetajate ametikohtade hulka on arvatud kõik haridus- ja teadusministri 11. septembri 2015. a määrusega nr 42 „Koolieelse lasteasutuse personali miinimumkoosseis“ kehtestatud munitsipaallasteaedade lasteaiaõpetajate ametikohad.
Praegu on kooskõlastusringil Vabariigi Valitsuse määruse „Vabariigi Valitsuse 6. veebruari 2015. a
määruse nr 16 „Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord” muutmine” eelnõu. Eelnõu seletuskirja kohaselt tõuseb üldhariduskoolide õpetajate miinimumpalk 2018. aasta jaanuarist 1150 eurole. Koolieelsete lasteasutuste õpetajate tööjõukulude toetuse saamiseks kehtestatakse alates 01.01.2018. a koolieelsete lasteasutuste õpetajatele (seisuga 01.09.2017. a 322,625 ametikohta) kuutöötasu alammäär 978 eurot ehk 85% kooliõpetaja töötasu alammäärast. Võrreldes praegu kehtiva õpetaja kuutöötasu alammäraga  moodustab tõus 138 eurot ehk 16,4%. Eelandmete kohaselt moodustab 2018. aastal eeltoodud kulude katteks vajaminev summa 1 360 000 eurot, sellest riik eraldab 910 000 eurot (67%) ja Narva linna omaosalus moodustab 450 000 eurot (33%).

